stanford-oval/wikipedia huggingface dataset:
כל אנשי סמיילי
עלילת הספר > הציד הופך למבצע סחיטה

סמיילי חושף את התגלית בפני ראש השירות החשאי הבריטי, סול אנדרבי, ומפתה אותו בסיכוי להשיג אוצר בלום של מידע חשאי מחקירת קארלה, ובכך לשקם את מעמדו המעורער של "הכיכר". אנדרבי מאשר לסמיילי לפעול בנושא ואף לקבל מימון ללא הגבלה, אולם רק באופן עצמאי ללא גיבוי רשמי מה"כיכר". או אז יוצא סמיילי למשימתו האחרונה, ומגייס לשם כך את כל אלו שפעלו איתו במבצעים חשאיים לאורך הקריירה שלו, ובהם המפקח מנדל, בעברו איש הסקוטלנד יארד, פיטר גוילאם, עוזרו מימים ימימה וסוכן חשאי מיומן בזכות עצמו, וכן טובי אסתרהזי, לשעבר מפקד אגף יחידת "מדליקי הפנסים" (כך מכנה לה קארה בספריו את האגף הממונה על ביצוע מעקב סמוי והטמנת מכשירי ציתות תצפית והאזנת סתר), המביא עמו את אנשיו הנאמנים פאולי סקורדנו וניק דה-סילסקי. במבצע מתוחכם עליו מנצח סמיילי חוטפים טובי וצוותו את גריגורייב, יועץ כלכלי בשגרירות ברית המועצות היישר מרחוב סואן בברן. בחקירתו מתוודה גריגורייב בפני סמיילי על המבצע החשאי של "קארלה" ועל הנערה המאושפזת בקליניקה. לבסוף מבקר סמיילי בקליניקה ופוגש בנערה, טטיאנה. לאחר מכן שולח סמיילי מכתב אישי ל"קארלה" באמצעות בלדר ובו הוא מאיים על קארלה שאם לא יערוק למערב ויחשוף את כל הידוע לו על המודיעין הסובייטי, יחשוף סמיילי את הפרשה כולה בפני הממונים על "קארלה" בביון הסובייטי, דבר שיבטיח את חיסולו של קארלה וגרוע מזה - יגרום להפקרת בתו חולת הנפש לגורל איום.
הפרק האחרון של הספר מתרחש בברלין החצויה, מתאר במעין הומאז' לפרק הסיום של הספר המרגל שחזר מן הכפור, את עריקתו הכפויה של "קארלה" למערב, כשהוא חוצה, את המחסום שבחומת ברלין. סמיילי ניצב שם והם פוגשים זה במבטו של זה אולם אינם מדברים. "קארלה" שומט את המצית שלקח מסמיילי בשעתו, בדלהי, אולם סמיילי אינו מרימו והולך משם, מלווה בפיטר גוילאם. בכך מסתיים הספר, אך בהערה בספר מאוחר יותר מתאר סמיילי חקירה שחקר הוא עצמו את קארלה אחרי העריקה במילים "דו-שיח של נפשות פגועות"
שמו של הספר נגזר מן העובדה שבמבצעו האחרון קורא אליו סמיילי את אנשיו ומוביל אותם למשימה אחת אחרונה.
מהדורות בעברית

כל אנשי סמיילי / ג'ון לה קארה; עברית: עדית זרטל, הוצאת זמורה ביתן, 1982.
עיבודים לקולנוע ולטלוויזיה

"כל אנשי סמיילי" זכה לעיבוד למיני סדרה טלוויזיונית על ידי BBC, את דמותו של סמיילי, איש השירות החשאי הבריטי, גילם השחקן אלק גינס ואילו את "קארלה", רב המרגלים של הק.ג.ב., גילם השחקן פטריק סטיוארט.
כוס אולד פאשנד

כוס אולד פאשנד מעוטרת
כוס אולד פאשנד, ידועה גם בשם לואו בול (באנגלית: Lowball), היא כוס המשמשת בעיקר להגשת משקאות חריפים נקיים ואת הקוקטייל הנקרא גם הוא אולד פאשנד. הכוס היא סמל לאלגנטיות ולאופן הקלאסי שבו נהנים ממשקאות חריפים. מקורה של הכוס הזו לוט בערפל, אך היא הפכה לחלק בלתי נפרד מתרבות המשקאות והקוקטיילים לאורך השנים. עם קיבולת של בין 200 ל-300 מיליליטר, היא נוצרה כדי להגיש משקאות חריפים בצורה המכבדת ביותר את עוצמת הטעם והארומה שלהם.
כוס אולד פאשנד עשויה מזכוכית רחבה ושקופה, מה שמאפשר למשתמש להעריך את הצבע והמראה האסתטי של המשקה. הצורה הרחבה תוכננה כך שתתמוך בקרח, במידה ובוחרים להוסיף, מבלי להציק לחוויה הכוללת של השתייה. בנוסף, הכוס מאפשרת לארומות להתפשט ולהגיע לאף בצורה אופטימלית, מה שמחזק את החוויה החושית של נטילת המשקה.
בעולם הקוקטיילים, כוס אולד פאשנד אינה משמשת רק להגשת המשקה הקלאסי אולד פאשנד שנושא את שמה, אלא גם למגוון רחב של משקאות חריפים אחרים וקוקטיילים. השימוש בכוס זו להגשת משקאות איכותיים מדגיש את הרצון ליהנות לא רק מהטעם אלא גם מהארומה והצבע. זוהי בחירה הנעשית מתוך הבנה שהחוויה החושית היא כוללת וכי האופן בו מגישים משקה יכול לשפר משמעותית את הנאת השתייה.
המשקאות המוגשים

כל סוגי הוויסקי.
כל משקה איכותי שעבר יישון, כגון: טקילה אנייחו, רום ג'מייקה דארק וכו'.
קשאסה
אפרטיפים עם קרח.
קוקטיילים מבוססי ויסקי, בעיקר אולד פאשנד.
לארס בנדר

לארס בנדר (נולד ב-27 באפריל 1989 ברוזנהיים, בוואריה) הוא כדורגלן עבר גרמני בינלאומי, ששיחק בעמדת הקשר. ללארס אח תאום, סוון בנדר, כדורגלן עבר גם הוא.
קריירת מועדונים

בנדר החל בקריירת הבוגרים שלו בקבוצת מינכן 1860, בשנת 2006, לאחר שעבר לפני כן במחלקות הנוער של קבוצות קטנות יותר - TSV בראננבורג ואונטראכינג. כבר בעונתו הראשונה, זכה בתואר "גביע פריץ וולטר", לפני כישרונות צעירים נוספים כמו מרקו מרין מבורוסיה מנשנגלדבך ואחיו התאום סוון. אחרי שלוש עונות במינכן 1860, חתם ב-18 באוגוסט 2009, על חוזה לשלוש שנים בלברקוזן. בעונתו הראשונה בבונדסליגה כבש את שערו הראשון והיחיד לעונה, במשחק נגד איינטרכט פרנקפורט. בעונתו השנייה במועדון, 2010-2011, הציפיות מלארס היו שיהיה שחקן מחליף לקישור הקבוצה, לאחר שלברקוזן צירפה את הקשר הוותיק והמנוסה מיכאל באלאק. אמנם, עם התקדמותה של העונה, לארס הציג יכולת מרשימה מעל המצופה במשחקים בהם שותף, מה שהקנה לו בהמשך את הכרטיס להרכב הפותח של המועדון.
בנדר ביסס את עצמו כאחד משחקני המפתח של לברקוזן, ובאוגוסט 2015 קיבל את סרט הקפטן של באייר לברקוזן לאחר פרישתו מכדורגל של הקפטן הקודם סימון רולפס.
קריירה בינלאומית

לארס שיחק בכל נבחרות גרמניה הצעירות במהלך השנים, ואף היה שותף לזכייה של נבחרת גרמניה עד גיל 19 באליפות אירופה לגילאים הללו. הוא היה הזימון הראשון מאותו הסגל הצעיר, לנבחרת הגרמנית הבכירה. בספטמבר 2011, הוא ערך את הופעת הבכורה שלו בנבחרת, לאחר שנכנס כמחליף במקום עמיתו לקבוצה סימון רולפס, במהלך משחק הידידות נגד פולין שהסתיים בתיקו 2-2. בנדר זומן לסגל נבחרת גרמניה לטורניר הגמר של יורו 2012 בפולין ובאוקראינה. בשני המשחקים הראשונים של הטורניר בשלב הבתים, נכנס כמחליף בדקות האחרונות, בניצחונות 0–1 נגד פורטוגל ו-1–2 נגד הולנד. במשחק השלישי והאחרון של השלב, פתח בנדר בהרכב הנבחרת במקומו של ג'רום בואטנג המורחק, ואף כבש את שער הניצחון של גרמניה בניצחון 1–2 נגד דנמרק.
לזר איזידור

| --- | --- |

 לידה:  13 ביולי 1813 Lixheim, צרפת 
 פטירה:  16 בספטמבר 1888 (בגיל 75) מונמורנסי, צרפת 
 מקום קבורה:  פר לשז 
 מדינה:  צרפת 
 תקופת הפעילות:  ? – 16 בספטמבר 1888 
 תפקידים נוספים:  רבה הראשי של צרפת, הרב הראשי לפריז 
 פרסים והוקרה:  קצין בלגיון הכבוד 
 
הרב אליעזר "לזר" איזידור (בצרפתית: Lazare Isidor; ‏13 ביולי 1813, ליקשהיים, לורן – 16 בספטמבר 1888, מונמורנסי) היה הרב הראשי של צרפת במשך למעלה מעשרים שנה, משנת 1867 ועד לפטירתו.
הרב איזידור היה נכדו של הרב צבי הירש קצנלנבוגן ששימש אב"ד באלזס עילית. בתפקידו פעל למען שילוב הקהילה היהודית בחברה האזרחית הצרפתית. כחלק מפעילות זו, תרגם את התנ"ך לצרפתית והוביל, יחד עם אדולף כרמייה, לביטול שבועת היהודים.
ציטוט המיוחס לו (בתרגום חופשי): ”הראינו שאנחנו ראויים לחירות, ראויים לתואר אזרח, ושאפשר להיות בבת אחת יהודי וצרפתי”.
התנגד באופן פעיל ליהדות הרפורמית וכן פעל נגד הימנעות מנישואין בין־עדתיים של יהודי צרפת עם יהודי אלג'יריה.
עם פטירתו החליף אותו כרב הראשי של צרפת, הרב צדוק כהן, שקודם לכן התמנה במקומו כרבה של פריז, אחרי ששימש זמן מה כסגנו.
טקס ההכתרה של לזר איזידור כרבה הראשי של צרפת, תחריט עץ
לארס ינסון

| --- | --- |

 לידה:  8 באוקטובר 1926 הלסינקי, פינלנד 
 פטירה:  31 ביולי 2000 (בגיל 73) הלסינקי, פינלנד 
 תחום יצירה:  קומיקס, איור, literary activity 
 צאצאים:  סופיה ינסון 
 
לארס ינסון (בפינית: Lars Jansson ;‏ 8 בספטמבר 1926 – 31 ביולי 2000) היה סופר ויוצר קומיקס פיני.
ביוגרפיה

החל משנת 1958, כתב לארס ינסון יותר מ-50 סיפרי קומיקס של המומינים, לאחר שאחותו ביקשה ממנו להחליף אותה. לארס ינסון גם אייר את הקומיקס בשנים מ-1961 עד 1974. בשיאן, הופיעו רצועות הקומיקס בכ-40 ארצות ובכ-120 עיתונים יומיים, שקראו כ-20 מיליון קוראים.
משנת 1965 ואילך, ינסון גם כתב קומיקס מקורי משלו, "סופיה", שהוצא לאור על ידי חברה ושמה יאנה (Janna).
ינסון הוא בנו של הפסל ויקטור ינסון, ושל המאיירת סיגנה המרסטן-ינסון. אחותו המבוגרת ממנו, היא הסופרת טובה ינסון, ואחיו הצעיר הוא פר אולוף ינסון. בתו, סופיה, עבדה איתו בשנת 1993 כדי לעזור בניהול הפקת הסדרה החדשה של קומיקס המומינים, אשר נעשה כעת על ידה בלבד.
הערות שוליים

↑  מקור: .
| המומינים |
| --- | --- | --- |
| יוצרים ומפתחים | טובה ינסון • לארס ינסון |  |
| משפחת מומין | מומינטרול • מומינאבא • מומינאמא |  |
| העולם של המומינים | עמק המומינים • בית המומינים • סניף • סנופקין • מאי הקטנה • סנורקה • סנורק • הגרוק • השמנטפים • דמויות נוספות |  |
| ספרי הסדרה | משפחת המומינים והשיטפון הגדול (1945) • כוכב השביט מגיע לעמק המומינים (1946) • משפחת המומינים - הסיפור על מגבעת המכשף (1948) • ספר הזכרונות של מומינאבא (1950) • קיץ מסוכן בעמק המומינים (1954) • משפחת המומינים - חורף קסום (1957) • הילדה הבלתי נראית (1962) • מומינאבא והים (1965) • עמק המומינים בנובמבר (1970) |  |
| ספרי תמונות וקומיקס | הספר על בימבל, מומינטרול ומאי הקטנה (1952) • מי יעודד את רשוש? (1960) • המסע המסוכן (1977) • אורח לא רצוי (1980) • שירים מעמק המומינים (1993) • מומינטרול (קומיקס) (1954 - 1975) |  |
| סרטים וסדרות טלוויזיה | משפחת החיות המוזרות (1973) • המומינים (1977 - 1982) • המומינים (1990 - 1992) • המומינים - כוכב השביט: הסרט (1992) • קיץ מסוכן בעמק המומינים (2008) • כוכב השביט מגיע לעמק המומינים (2010) • עמק המומינים (2019 - הווה) |  |
| שונות | פארק עולם המומינים • Metsä • מוזיאון עמק המומינים |  |
| --- | --- |
בקרת זהויות :  PLWABN: 9810632159405606  BIBSYS: 90198327  BnF: cb14431371m (data)  CiNii: DA15640855  GND: 130597848  ISNI: 0000 0001 0868 1902  LCCN: n50000626  LNB: 000015164  NDL: 00468934  NKC: xx0279526  NLK: KAC201762715  NTA: 144015161  SELIBR: 191493  SUDOC: 058991700  ULAN: 500355760  VIAF: 8498230   WorldCat (עם VIAF): 8498230 
ערך זה הוא קצרמרבנושא אישים. אתם מוזמנים לתרום לוויקיפדיה ו.
לארס ולדוויק

לארס ולדוויק (באנגלית: Lars Veldwijk; נולד ב-21 באוגוסט 1991) הוא כדורגלן דרום אפריקאי המשחק בעמדת החלוץ בפאת'ום יונייטד.
קריירת מועדונים

ולדוויק התחיל את הקריירה שלו בקבוצת הכדורגל פולנדם. ב-21 בינואר 2011 ערך את הופעת הבכורה שלו בקבוצה הבוגרת בניצחון 0–2 נגד רוסנדאל. בקיץ 2011 ולדוויק חתם באוטרכט.
בקיץ 2012 ולדוויק הושאל לדורדרכט. ב-27 באוגוסט הבקיע את שער הבכורה שלו בקריירה בניצחון 2–4 נגד דן בוס. את העונה סיים עם 14 שערי ליגה. עונה לאחר מכן, שיחק באקסלסיור רוטרדם בה רשם את עונת השיא שלו בקריירה, כאשר כבש במדיה 30 שערי ליגה ב-38 משחקים.
ב-12 ביוני 2014, ולדוויק חתם בנוטינגהאם פורסט תמורת חצי מיליון פאונד. ב-16 באוגוסט 2014 ולדוויק ערך את הופעת הבכורה שלו בקבוצה במשחק הליגה נגד בולטון וונדררס. בעונת 2015/2016, ולדוויק הושאל לזוולה במדיה כבש 14 שערים ב-33 הופעות ליגה. ב-23 באוגוסט 2016 הבקיע את שערו היחיד בקבוצה בניצחון 1–2 נגד מילוול במסגרת גביע הפוטבול ליג.
ב-31 במרץ 2017, ולדוויק הושאל לאולסון עד לסיום העונה, עם אופציה לרכישה. עם זאת, במהלך העונה עזב את אולסון וחתם בחרונינגן. בקיץ 2018 חתם בספרטה רוטרדם מהליגה ההולנדית השנייה, במדיה כבש 24 שערים ב-36 הופעות.
ב-15 בינואר 2020, ולדוויק חתם בג'אונבוק יונדאי מוטורס מליגת העל של קוריאה הדרומית. ב-4 במרץ, ערך את הופעת הבכורה שלו בקבוצה בתיקו 2-2 נגד סידני במסגרת שלב הבתים של ליגת האלופות האסיאתית. ב-16 במאי ערך את הופעת הבכורה שלו בקבוצה בניצחון 1–2 נגד בוסאן איפארק.
ב-17 ביולי 2020, ולדוויק חתם לשנתיים וחצי בסוואן מהליגה השנייה בקוריאה הדרומית.
קריירה בינלאומית

ולדוויק נולד בהולנד, אך החליט לייצג את דרום אפריקה בזירה הבינלאומית, זאת בזכות שורשיו במדינה.
באוקטובר 2016 זומן לראשונה לסגל נבחרת דרום אפריקה וערך את הופעת הבכורה שלו בנבחרת בתיקו 1-1 נגד מוזמביק. נכלל בסגל הנבחרת לקראת גביע אפריקה לאומות 2019.
ל' סוברמניאם

| --- | --- |

צילום מ-2012
 לידה:  23 ביולי 1947 (בן 77) צ'נאי, הראג' הבריטי 
 מוקד פעילות:  הודו 
 תקופת הפעילות:  מ-1973 
 מקום לימודים:  Madras Medical College 
 סוגה:  מוזיקה קרנטיקית 
 כלי נגינה:  כינור 
 חברת תקליטים:  Milestone 
 בן או בת זוג:  Kavita Krishnamurthy (11 בנובמבר 1999–?) 
 צאצאים:  Gingger Shankar, Bindu Subramaniam, Ambi Subramaniam 
 פרסים והוקרה:  פדמה באושן (2001)  פאדמה שרי באמנויות (1988)  Sangeet Natak Akademi Award (1990) 
 www.indianviolin.com
 פרופיל ב-IMDb
 
ל. סוברמניאם, צילום מ-2015
לקשימינריאנה סוברמניאם (באנגלית: Lakshminarayana Subramaniam, בטמילית: லக்ஷ்மிநாராயண சுப்பிரமணியம்,‏ בקנאדה: ಲಕ್ಷ್ಮಿನಾರಾಯಣ ಸುಬ್ರಮಣ್ಯಂ‏; נולד ב-23 ביוני 1947 במדרס) הוא כנר, מלחין, מעבד, מנצח ומורה הודי, ממוצא טמילי. הוא רופא בהכשרתו. הוא נודע כאמן של המוזיקה הקרנטית ווירטואוז של הכינור שהקליט בהקשרים הודיים ושל מוזיקת פיוז'ן עם מבצעי מוזיקה קלאסית, ג'אז, מוזיקת עולם ועוד.
ביוגרפיה

לקשימינריאנה סוברמניאם נולד במשפחה של מוזיקאים טמילים. אביו ו. סוברמניאם היה מוזיקאי ידוע, כנר, זמר ופדגוג, נציג המוזיקה המסורתית הקרנטית מדרום הודו. אמו סיטלקשמי הייתה מנגנת בווינה, כלי לאומי של תושבי האזור. גם שני אחים של לקשימינריאנה, ואידיאנטהן ושנקר - הם כנרים.
ל' סוברמניאם גדל בסרי לנקה, בג'פנה, בה לימד אביו במכללה המקומית למוזיקה. לקשימינריאנה למד לנגן בכינור מילדותו אך בנעוריו נרשם ללימודי רפואה במכללה לרפואה במדרס. אחרי שסיים עם תואר של רופא, לא עבד במקצוע זה והקדיש את עצמו לעיסוק במוזיקה בלבד. סיים מאוחר יותר תואר שני במוזיקה קלאסית מערבית במכון לאמנויות בקליפורניה.
פעילותו המוזיקלית

ל' סוברמניאם הקליט מעל 150 דיסקים, לרבות הקלטות משותפות עם מוזיקאים ידועים בעולם, כמו יהודי מנוחין, סטפן גרפלי, רוג'יירו ריצ'י, כמו כן לארי קורייל, סטנלי קלארק, הרבי הנקוק, טוני ויליאמס, קרסטן פוגל ומוזיקאי פיוז'ן אחרים, עם מיינרד פרגוסון, יוברט לוס, באד שאנק וכו'.
הוא הלחין קונצ'רטו לכינור, סימפוניות (למשל "הסימפוניה הגלובלית") וקטעי מוזיקה קרנטית.
ה"פנטזיה בנושא שיר ודי" בוצעה על ידי הפילהרמונית של ניו יורק בניצוחו של זובין מהטה.
יצירתו "טובולנס" נוגנה על ידי תזמורת סוויס רומאנד והקונצ'רטו לשני כנורות בוצע על ידי הפילהרמונית של אוסלו.
ל. סוברמניאם הלחין גם מוזיקה לקולנוע כמו הפסקול לסרטים "סלאם בומביי!" ו"מיסיסיפי מסאלה". הופיע ככנר הסולן בסרטו של ברטולוצ'י,"בודהה הקטן" וגם בסרט "קוטון מרי".
הוא כתב גם ספרים על המוזיקה הקרנטית.
פרסים ואותות כבוד

1988 - עיטור פאדמה שרי
2001 - עיטור פאדמה בהושאן
לארס יאקובסן

לארס כריסטיאן יאקובסן (בדנית: Lars Jacobsen; נולד ב-20 בספטמבר 1979) הוא כדורגלן עבר דני ששיחק בעמדת המגן הימני.
קריירה

יאקובסן גדל במחלקת הנוער של אודנסה בולקלוב – קבוצת הכדורגל המקומית של אודנסה, העיר בה נולד. כישרונו של יאקובסן התגלה במהירות רבה, ובא לידי ביטוי בכך שיאקובסן שיחק 58 הופעות במדי נבחרות הנוער של דנמרק. יאקובסן שיחק לראשונה באודנסה בולקלוב, בעונת 1996/1997 של ליגת העל הדנית, בהיותו בן 18.
בעונה הבאה, שיחק יאקובסן 15 משחקים ועשה את פריצת דרכו הגדולה בקבוצה. כמו כן, ב-2002, זכה יאקובסן עם אודנסה בולקלוב בגביע הדני. לאחר סיום עונת 2001/2002, חתם יאקובסן בקבוצת הכדורגל הגרמנית, המבורג. את הופעתו הראשונה בהמבורג שיחק יאקובסן ב-11 בספטמבר 2002, בהפסד 2-1 לוולפסבורג, בבונדסליגה.
בחלון העברות של חורף 2003, שב יאקובסן לדנמרק כאשר חתם בקבוצה פ.צ. קופנהגן. בפ.צ. קופנהגן הפך במהירות יאקובסן לשחקן הרכב. בעונת 2005/2006, שיחק יאקובסן 33 משחקים. ב-2006, המאמן מורטן אולסן זימן את יאקובסן לנבחרת דנמרק בכדורגל. יאקובסן ערך את הופעת הבכורה שלו במדי דנמרק, ב-1 במרץ 2006, במשחק ידידות נגד ישראל, בו ניצחה דנמרק 0-2.
בסיום העונה, מספר קבוצות, כולל המבורג, קבוצתו לשעבר, הביעו עניין ברכישתו של יאקובסן, אך השחקן בחר להישאר בפ.צ. קופנהגן. עם תום חוזהו בקבוצה, חתם יאקבוסן לשלוש עונות בנירנברג, וערך את הופעת הבכורה באוגוסט 2007, בהפסד 2-0 לקרלסרוהה.
יאקובסן לא שיחק משחקים רבים בנירנברג, בשל פציעות. בסוף עונת 2007/2008, קבוצתו של יאקובסן, נירנברג ירדה  לליגה השנייה בגרמניה. בעקבות ירידתה של נירנברג לליגה השנייה, ביקש יאקובסן לעזוב את נירנברג. בסוף יוני 2008, שוחרר יקובסן מהקבוצה.
לקראת עונת 2008/2009, ביקש מאמן אולימפיק מרסיי, אריק גרטס להביא את יאקובסן לקבוצה. עם זאת, באוגוסט 2008, חתם יאקובסן לשנה באברטון. יאקובסן החמיץ את רוב עונה זו בגלל פציעה בכתף. את הופעת הבכורה שלו באברטון, ערך יאקובסן ב-21 במרץ 2009, במשחק ליגה נגד פורטסמות'. כמו כן, יקובסן נכנס כמחליף במחצית השנייה של גמר הגביע האנגלי 2009.
ב-29 ביוני 2009, חתם יאקובסן לשנתיים בבלקברן רוברס. ב-15 באוגוסט 2009, ערך יאקובסן את הופעת הבכורה שלו במועדון בהפסד 2-0 למנצ'סטר סיטי. בסוף עונה זו, שוחרר מהמועדון. ב-31 באוגוסט 2010, חתם יאקובסן לעונה אחת במדי וסטהאם יונייטד. את הופעת הבכורה שלו ערך ב-11 בספטמבר, בהפסד 3-1 לצ'לסי. בעונה זו, המאמן הישראלי, אברהם גרנט, היה מאמנו של יאקובסן. בסוף עונה זו, ירד יאקובסן עם וסטהאם יונייטד לליגת המשנה, הצ'מפיונשיפ.
לפני תחילת עונת 2011/2012, ב-13 בספטמבר, סיכם יאקובסן לעונה אחת בסנט אטיין, אך שלושה ימים לאחר מכן, חתם יאקובסן בקבוצתו לשעבר, פ.צ. קופנהגן. את הופעת הבכורה שלו בפ.צ. קופנהגן ערך יאקובסן בניצחון 0-2 על אלבורג. יחד עם פ.צ. קופנהגן, זכה בעונה זו יאקובסן בגביע הדני.
תארים

אודנסה בולקלוב:
הגביע הדני (1): 2001/2002.
אליפות ליגת העל הדנית לנוער (1):[דרושה הבהרה] 1998/1999.
פ.צ. קופנהגן:
אליפות ליגת העל הדנית (3): 2003/2004, 2005/2006, 2006/2007, 2012/2013.
הגביע הדני (1): 2011/2012.
אברטון:
סגנות הגביע האנגלי (1): 2008/2009.
לוק טרוורס

| --- | --- |

 לידה:  3 בספטמבר 2001 (בן 23) פרת', אוסטרליה
 שם מלא:  לוק ג'ייקוב טרוורס
 עמדה:  קלע, סמול פורוורד
 גובה:  2.00 מטרים
 דראפט:  56, 2022 קליבלנד קאבלירס
 קבוצות כשחקן
 2017–2019   2019–   2020:  רוקינגהאם פלאמס   פרת' ויילדקטס   ← קוקבורן קוגרס
 
לוק ג'ייקוב טרוורס (באנגלית: Luke Jacob Travers; נולד ב-3 בספטמבר 2001) הוא כדורסלן אוסטרלי המשחק בעמדות הקלע והסמול פורוורד בפרת' ויילדקטס.
קריירה

טרוורס נולד בפרת', אוסטרליה. הוא שיחק בקבוצת הנוער של רוקינגהאם פלאמס מהליגות הנמוכות, ובשנת 2017 החל לשחק במקביל גם בקבוצת הבוגרים של המועדון. ב-2019 הוא שיחק 18 משחקים עבור קבוצת הבוגרים, והעמיד ממוצעים של 11.7 נקודות, 5.2 ריבאונדים ו-2.3 אסיסטים למשחק, כשהוא נבחר גם לשחקן המשתפר של הליגה.
ב-1 באוגוסט 2019 חתם בפרת' ויילדקטס מליגת העל האוסטרלית. ב-20 בדצמבר 2019 החליט שלא לעבור לשחק במכללות בארצות הברית, והאריך את חוזהו בוויילדקטס בשלוש שנים. במהלך שנת 2020 הושאל לתקופה קצרה לקוקבורן קוגרס, ובחמישה משחקים העמיד ממוצעים של 17.8 נקודות, 14.4 ריבאונדים, 5.2 אסיסטים, 2.2 חטיפות ו-1.2 חסימות למשחק.
בתום עונת 2019/2020 זכה עם פרת' ויילדקטס באליפות הליגה, ובתום עונת 2020/2021 זכה עימה בגביע ה-NBL. ב-1 ביולי 2021 סיכם במנדורה מג'יק עד לתום העונה, אך נכשל בבדיקות הרפואיות ושב לוויילדקטס. ב-5 בפברואר 2022 קלע שיא קריירה של 24 נקודות בניצחון 101–79 על דרום מזרח מלבורן פיניקס. במהלך העונה הוא העמיד ממוצעים של 7.8 נקודות, 5.4 ריבאונדים, 2.3 אסיסטים, 0.8 חטיפות ו-0.7 חסימות למשחק.
ב-24 באפריל 2022 הכריז על מועמדותו לדראפט 2022 ב-NBA. בדראפט נבחר טרוורס בבחירה ה-56 על ידי קליבלנד קאבלירס, הצטרף לסגל הקבוצה לקראת טורניר ליגת הקיץ של ה-NBA והעמיד ממוצעים של 6.6 נקודות, 4.6 ריבאונדים, 1.8 אסיסטים, 1.2 חטיפות ו-1.2 חסימות בחמישה משחקים. לקראת עונת 2022/2023 שב לפרת' ויילדקטס.
קריירה > קריירת נבחרות

באפריל 2018 ייצג את נבחרת אוסטרליה באליפות אסיה עד גיל 16, וזכה עם נבחרתו במדליית הזהב לראשונה בתולדותיה, כשהוא רושם 22 נקודות, שמונה ריבאונדים, שלושה אסיסטים, ארבע חטיפות ושתי חסימות במשחק הגמר נגד סין.
באוגוסט 2022 ערך את הופעת הבכורה שלו בנבחרת אוסטרליה הבוגרת.
הערות שוליים

↑  NASHS schoolboys best in the West, Albany Advertiser, ‏2019-08-27 (באנגלית)
↑  The cool hand Lukes plotting a course towards stardom, PerthNow, ‏2022-06-30 (באנגלית)
↑  Flames young gun signs with Wildcats, Sound Telegraph, ‏2019-08-01 (באנגלית)
↑  Cougars young gun hoping to traverse the path to professionalism, Community News, ‏2019-11-26 (באנגלית)
↑  Luke Travers Signs Long-Term Deal with Wildcats, National Basketball League | NBL Australia | Australia's Basketball League (באנגלית)
↑  Cougars young gun hoping to traverse the path to professionalism, Community News, ‏2019-11-26 (באנגלית)
↑  Michael Houben, NBL21 Prospect Watch: 17 names you should know this season, pickandroll.com.au (באנגלית)
↑  Engineer in 2020 to NBL starter: Bairstow’s epic rise, The West Australian, ‏2021-03-09 (באנגלית)
↑  Perth Wildcats win exposes NBL gap: Kings, The West Australian, ‏2021-03-28 (באנגלית)
↑  Heal’s BRUTAL barb to the Red Army, PerthNow, ‏2021-06-17 (באנגלית)
↑  Bryce-less Wildcats too much at home for Kings, National Basketball League | NBL Australia | Australia's Basketball League (באנגלית)
↑  Young star to miss game one, PerthNow, ‏2021-06-18 (באנגלית)
↑  Cats crusade receives massive boost, The West Australian, ‏2021-06-25 (באנגלית)
↑  Australian Basketball News, Scores, Stats, Analysis, Standings, www.australiabasket.com
↑  NBL1 – Your Team. Your Rivals. 1 Champion., nbl1.com.au (באנגלית)
↑  Travers Has Career Night as Wildcats Beat Phoenix, National Basketball League | NBL Australia | Australia's Basketball League (באנגלית)
↑  USA-bound Travers to chase NBA dream, Perth Wildcats Offical Website (באנגלית)
↑  Aussie Luke Travers nominates for NBA draft, ESPN.com, ‏2022-04-24 (באנגלית)
↑  Cavaliers Select Ochai Agbaji with the 14th Overall Pick in 2022 NBA Draft, www.nba.com (באנגלית)
↑  Cavaliers Announce 2022 Summer League Roster, www.nba.com (באנגלית)
↑  Luke Travers will play for the Wildcats in 2022/23, Perth Wildcats Offical Website (באנגלית)
↑  Luke Travers - Flames Local Talent Prepares for International Tour - Rockingham Basketball Recreation Association, GameDay (באנגלית)
↑  Sotto, Sun and Wigness lead the FIBA U16 Asian Championship Mythical Teams, FIBA.basketball (באנגלית)
↑  Boomers Team Announced for Fourth Window of FIBA World Cup Qualifiers. | Basketball Australia, australia.basketball (ב־Australian English)
↑  Boomers trounce Bahrain in WC qualifier, ESPN.com, ‏2022-08-25 (באנגלית)
ל' בחשוון

ל' בחשוון הוא היום השלושים בחודש השני 
בשנה העברית, למניין החודשים מתשרי, והיום השלושים בחודש השמיני 
למניין החודשים מניסן.
תאריך זה קיים רק בשנים שמוגדרות כ"שלמות", דהיינו כארבעים וחמישה אחוזים של השנים. בשנים שמוגדרות "כסדרן" או "חסרות", התאריך למחרת כ"ט בחשוון הוא א' בכסלו.
על פי הלוח העברי הקבוע, יום זה לעולם לא יחול בימים שני, רביעי, שישי ושבת.
אירועים היסטוריים

ד'תתקמ"ט – הפעם האחרונה שזמן שאלת גשמים בגולה התחיל בתאריך זה
ה'תשכ"ז – פעולת סמוע: צה"ל פושט על הכפר א-סמוע שמדרום לחברון בפעולת תגמול.18 הרוגים בירדן. מג"ד הצנחנים, סא"ל יואב שחם, ההרוג היחיד מכוחות צה"ל בפעולה
נולדו

ה'תשט"ז – מאיר כהן, שר הרווחה מטעם יש עתיד
נפטרו

ה'ת"ר – הרב חיים הכהן רפפורט, רב באוסטראה שבאוקראינה ומחבר ספר השו"ת "מים חיים"
ה'תר"ז – רבי צבי הירש מרימנוב, האדמו"ר השני בשושלת רימינוב (נולד ב-ה'תקל"ח)
ה'תשמ"ג – הרב בצלאל ז'ולטי, הרב הראשי של ירושלים ומחבר ספר "משנת יעב"ץ"
ה'תשס"ד – שולמית הראבן, סופרת ישראלית (נולדה ב-ה'תר"צ)
ה'תשס"ז – הרב אליעזר וולדינברג, מחבר שו"ת ציץ אליעזר ומגדולי הפוסקים במאה העשרים (נולד ב-ה'תרע"ו)
כ"ט בחשוון – א' בכסלו
חשוון
לובומיר זאוראלק

לובומיר זאוראלק (בצ'כית: Lubomír Zaoralek) הוא פוליטיקאי צ'כי שכיהן כשר החוץ תחת ראש הממשלה בוהוסלב סובוטקה בשנים 2014–2017, וכשר התרבות תחת ראש הממשלה אנדריי באביש בשנים 2019–2021. הוא היה חבר בית הנבחרים הצ'כי מ-1996 עד 2021, והתמודד ללא הצלחה על ראשות הממשלה בבחירות 2017, אך מפלגתו המפלגה הסוציאל-דמוקרטית הצ'כית קיבלה רק 7% מהקולות.
ראשית חייו

הוא נולד באוסטרבה, וסיים את לימודיו בשנת 1982 באוניברסיטת יאן אוונג'ליסטה פורקינה (כיום אוניברסיטת מסריק) בעיר ברנו.
קריירה פוליטית

במהלך מהפכת הקטיפה בנובמבר 1989 השתתף בפורום האזרחי.
זאוראלק נבחר לראשונה לבית הנבחרים בשנת 1996 כחבר המפלגה הסוציאל-דמוקרטית הצ'כית (ČSSD), והפך לסגן יו"ר המפלגה בשנת 2009. בשנים 2002–2006 כיהן כנשיא בית הנבחרים.
הוא כיהן כשר החוץ בשנים 2014–2017 בממשלתו של ראש הממשלה בוהוסלב סובוטקה, ולאחר מכן כשר התרבות בממשלו של ראש הממשלה אנדריי באביש בשנים 2019–2021. הוא איבד את מושבו בבית הנבחרים לאחר ש-ČSSD לא הצליחה להיכנס לפרלמנט בבחירות הכלליות של 20
במהלך כהונתו כנשיא בית הנבחרים הצ'כי בשנת 2003 התמנה זאוראלק לנשיא צ'כיה בפועל במשותף עם ראש הממשלה ולדימיר שפידלה כאשר תקופת כהונתו של ואצלב האוול הסתיימה לפני שהפרלמנט יכול היה לבחור נשיא חדש.
לוק טרדיף

| --- | --- |

 לידה:  29 במרץ 1953 (בן 71) טרואה ריבייר, קנדה 
 מידע כללי
 מדינה:  צרפת, קנדה 
 השכלה:  אוניברסיטת קבק בטרואה-ריווייר 
 גובה:  1.83 מטרים
 ספורט
 ענף ספורט:  הוקי קרח 
 הישגים
 פרסים והוקרה:  Order of Friendship of Kyrgyzstan 
 
לוק טרדיף בעת הענקת גביע לקריה לשחקן בטיסט אמאר בשנת 2008.
לוק טרדיף האב (בצרפתית: .Luc Tardif Sr; נולד ב-29 במרץ 1953 בטרואה-ריבייר, קוויבק, קנדה) הוא מנהל הוקי קרח צרפתי ושחקן הוקי קרח לשעבר, נשיא פדרציית ההוקי קרח הבינלאומית ונשיא פדרציית ההוקי קרח הצרפתית.
כשחקן עשה טרדיף את עיקר הקריירה שלו בצרפת.
מאז מרץ 2006 שימש כנשיא פדרציית ההוקי קרח הצרפתית והיה אחד מיוזמי ההפרדה של ענף ההוקי קרח מהפדרציה הצרפתית לספורט קרח.
בספטמבר 2021 נבחר לנשיא פדרציית ההוקי קרח הבינלאומית במקום רנה פאסל.
ביולי 2022 ביקר טרדיף בישראל לראשונה מאז נכנס לתפקידו, ונכח בגמר טורניר ההוקי קרח של המכביה העשרים-ואחת.
ביוגרפיה

טרדיף נולד ב-29 במרץ 1953 בטרואה-ריבייר, קנדה. הוא שיחק הוקי קרח במולדתו מגיל 3 ועד לבגרותו. הוא הגיע לאירופה בשנת 1975, ושם שיחק בבריסל, בלגיה, לפני שעבר לצרפת בשנת 1978 כדי לשחק בשאמוני ובהמשך ברואן.
לאחר קריירת המשחק שלו, כבעל אזרחות כפולה קנדית-צרפתית היה אחראי על תוכנית ההוקי קרח לנוער של רואן במשך מספר שנים. בשנת 2000 מונה לראש מחלקת ההוקי קרח באיגוד ספורט הקרח הצרפתי. בשנת 2006 נבחר לנשיא הראשון של פדרציית ההוקי קרח הצרפתית שאך זה הוקמה, תפקיד שנבחר בו מחדש בשנים 2010, 2014 ו-2018.
הוא שימש כיו"ר ועדת הכספים של IIHF (מאז 2016). הוא גם מעורב מאוד בוועד האולימפי הצרפתי, ומונה לראש המשלחת הצרפתית למשחקי החורף האולימפיים 2014 בסוצ'י.
פרסים

מלך השערים של הליגה הצרפתית (גביע שארל רמזי): 1979, 1980, 1981, 1983
קרבה לספורט

בנו, לוק טרדיף הבן, גם הוא שחקן הוקי קרח בעברו.